నార్వేలో రవాణా

thumb| తీరప్రాంతాలలో రవాణా మౌలిక సదుపాయాలలో కార్ ఫెర్రీలు కీలకమైన భాగం. పైన "MF స్టావెంజర్‌ఫ్యోర్డ్" ఫెర్రీ, రోగాలాండ్‌లోని అరావాజెన్, మోర్టావికాల మధ్య నడుస్తుంది.
నార్వే లోని తక్కువ జనసాంద్రత, సన్నటి ఆకారం, కఠినమైన తీరప్రాంతం వలన **నార్వేలో రవాణా** బాగా ప్రభావితమవుతుంది. దేశంలో ఓవైపు పాత కాలపు జల రవాణా సంప్రదాయాలు ఉండగా, 20 వ శతాబ్దంలో రోడ్డు, రైలు, వాయు రవాణా సౌకర్యాలు ప్రాముఖ్యతను సంతరించుకున్నాయి. తక్కువ జనసాంద్రత కారణంగా, నార్వే గ్రామీణ ప్రాంతాల్లో ప్రజా రవాణా వ్యవస్థ తక్కువగా ఉంది. అయితే నగరాల్లోను, వాటి చుట్టుపక్కలా ప్రజా రవాణా బాగా అభివృద్ధి చెందింది.

ప్రధాన రవాణా పాలక సంస్థ నార్వేజియన్ రవాణా, సమాచార మంత్రిత్వ శాఖ. ఇది అనేక అనుబంధ సంస్థల ద్వారా కార్యకలాపాలను నిర్వహిస్తుంది.  ప్రజా రవాణాకు, కొన్ని రహదారులకూ సంబంధించిన పనులను కౌంటీలు, మునిసిపాలిటీలకు అప్పగించారు. చాలా మౌలిక సదుపాయాలు ప్రభుత్వ యాజమాన్యంలో ఉన్నాయి. అయితే చాలా కార్యకలాపాలను ప్రైవేట్ సంస్థలు నిర్వహిస్తాయి. ప్రజా రవాణాకు సబ్సిడీ ఇస్తారు.

సగటున ప్రతి నార్వేజియన్ ప్రతిరోజూ 70 నిమిషాలు ప్రయాణంలో ఉంటారని అంచనా. 2008 లో 8% ప్రయాణీకుల రవాణా ప్రజా రవాణా ద్వారా జరిగింది. రోడ్డు రవాణా ప్రధాన రవాణా విధానం. ఇది 2017 లో 10% కి పెరిగింది. 2014 లో 22% ప్రయాణం కాలినడకన, 4% సైకిల్ ద్వారానూ జరిగింది. 2006 లో రవాణా రంగం స్థూల జాతీయోత్పత్తిలో 4.1%, ఉపాధిలో 6.6% కి బాధ్యత వహించింది. వరల్డ్ ఎకనామిక్ ఫోరం వారి ట్రావెల్ అండ్ టూరిజం కాంపిటీటివ్‌నెస్ రిపోర్ట్ 2013 ప్రకారం,  రోడ్ల నాణ్యతకు సంబంధించి నార్వే 140 దేశాలలో 83 వ స్థానం లోను, రైల్‌రోడ్ మౌలిక సదుపాయాల నాణ్యతకు సంబంధించి 122 దేశాలలో 47 లోను, ఓడరేవు మౌలిక సదుపాయాల నాణ్యతకు సంబంధించి 140 దేశాలలో 25 లోనూ, భూ రవాణా నెట్‌వర్క్‌లకు సంబంధించి 140 దేశాలలో 54 వ స్థానం లోనూ నిలిచింది. 

## పౌర విమానయానం
thumb| ఓస్లో లోని గార్డెర్మోన్ విమానాశ్రయం. నార్వే లోని ప్రధాన విమానాశ్రయం.
1960 ల నుండి విమానయానం ఒక ముఖ్యమైన ప్రయాణీకుల రవాణా సాధనంగా మారింది. విమానాలు ఎక్కువ దూరాలకు సాధారణంగా ఉపయోగించే రవాణా విధానం. ఓస్లో, బెర్గెన్‌ల మధ్య, ట్రాన్డ్హైమ్ స్టావాంగర్ మధ్యా ఉన్న మార్గాలు ఐరోపా లోని పెద్ద మార్గాల్లో ఉన్నాయి. ఓస్లో-బోడో వంటి సుదూర ప్రాంతాలలో, ఎక్కువ దూరాలలో, విమాన ప్రయాణం అనేది చాలా వరకు ప్రముఖ ప్రయాణ పద్ధతి. పశ్చిమ, ఉత్తర నార్వేలో, కష్టతరమైన భూభాగం వల్లనూ, రైలు రవాణా లేకపోవడం వల్లనూ, ప్రాంతీయ విమానయానాలు ఈ ప్రాంతం లోను, ఇక్కడి నుండి రాజధానికీ సత్వర  ప్రయాణ సౌకర్యం.

నార్వేలో ఉన్న ప్రధాన విమానయాన సంస్థలు స్కాండినేవియన్ ఎయిర్‌లైన్స్, నార్వేజియన్ ఎయిర్ షటిల్, వైడెరీ .

### విమానాశ్రయాలు

నార్వేలోని 98 విమానాశ్రయాలలో, 51 ప్రభుత్వానివి, 46 ప్రభుత్వ యాజమాన్యంలోని అవినోర్ ద్వారా నిర్వహించబడుతున్నాయి. ఏడు విమానాశ్రయాలు సంవత్సరానికి పది లక్షల మందికి పైగా ప్రయాణిస్తారు. 2007 లో నార్వేజియన్ విమానాశ్రయాల ద్వారా 4,10,89,675 మంది ప్రయాణికులు ప్రయాణించారు, వీరిలో 1,33,97,458 మంది అంతర్జాతీయ ప్రయాణికులు.

నార్వేకు ప్రధాన వాయుమార్గం ఓస్లో విమానాశ్రయమైన గార్డెర్మోయెన్. ఓస్లోకు ఉత్తరాన దాదాపు  దూరంలో ఉన్న ఈ విమానాశ్రయం నుండి చాలా యూరోపియన్ దేశాలకూ, కొన్ని ఖండాంతర గమ్యస్థానాలకూ విమానాలు బయలుదేరుతాయి. ఇది మూడు ప్రధాన నార్వేజియన్ ఎయిర్‌లైన్స్ స్కాండినేవియన్ ఎయిర్‌లైన్స్ సిస్టమ్, నార్వేజియన్ ఎయిర్ షటిల్, వైడెరో లకూ, పశ్చిమ నార్వే నుండి ప్రాంతీయ విమానాలకూ కేంద్రంగా ఉంది.

## రైలు రవాణా
thumb| డోంబాస్ స్టేషన్‌లో NSB 73A
ప్రధాన రైల్వే నెట్‌వర్కులో స్టాండర్డ్ గేజ్ లైన్ల పొడవు . వీటిలో  డబుల్ ట్రాక్ కాగా,  హై-స్పీడ్ రైలు (210&nbsp;కిమీ/గం). 62% మార్గాన్ని విద్యుదీకరించారు. రైల్వేలు 5,68,27,000 మంది ప్రయాణికులను 295.6 కోట్ల ప్రయాణీకుల కిలోమీటర్లు, 2,47,83,000 టన్నుల సరుకును 341,4 మిలియన్ టన్నుల కిలోమీటర్లు రవాణా చేశాయి.

ప్రధాన సుదూర నెట్‌వర్క్‌లో ఓస్లో నుండి పశ్చిమంగా దక్షిణ తీరం వెంబడి స్టావాంజర్ వరకూ, పర్వతాల మీదుగా బెర్గెన్‌కూ, ఉత్తరాన అండల్స్నెస్‌కూ, ట్రోండ్‌హీమ్ మీదుగా బోడోకూ లైన్లు ఉన్నాయి. నాలుగు లైన్లు స్వీడన్‌కు వెళ్తూ, యూరోపియన్ నెట్‌వర్కుకు కలుపుతాయి. నార్వే లోని ఏకైక హై-స్పీడ్ లైన్ గార్డెర్మోబానెన్, నగరాన్ని గార్డెర్మోయెన్‌ విమానాశ్రయానికి కలుపుతుంది. అయితే తూర్పు నార్వేలోను బహుశా నార్వేలోని ఇతర ప్రాంతాలకూ మరిన్ని హై-స్పీడ్ లైన్లను నిర్మించే ప్రణాళికలున్నాయి. మొత్తం నెట్‌వర్క్ బేన్ NOR యాజమాన్యంలో ఉంది, దేశీయ ప్యాసింజర్ రైళ్లను ఎయిర్‌పోర్ట్ ఎక్స్‌ప్రెస్ ట్రైన్, గో-అహెడ్ నార్డిక్, SJ నార్జ్, Vy లు నడుపుతున్నాయి. అనేక కంపెనీలు సరుకు రవాణా రైళ్లను నడుపుతున్నాయి.

కొత్త మౌలిక సదుపాయాలు, నిర్వహణల కోసం పెట్టుబడులకు నిధులు  దేశ బడ్జెట్ ద్వారా నిధులు సమకూరుస్తారు. ప్రయాణీకుల రైళ్ళలో రాయితీలు ఇస్తారు. ఓస్లో, ట్రాన్డ్హైమ్, బెర్గెన్, స్టావాంగర్ చుట్టూ రాత్రి రైళ్లు, ప్రాంతీయ సేవలు, నాలుగు ప్రయాణికుల రైలు వ్యవస్థలతో సహా సుదూర రైళ్లను NSB నిర్వహిస్తుంది.

### రైలు రవాణా
ఓస్లో, ట్రోండ్‌హీమ్, బెర్గెన్‌ నగరాలలో ట్రామ్‌వేలు పనిచేస్తాయి. నార్వే లోని ఏకైక వేగవంతమైన రవాణా వ్యవస్థ ఓస్లో టి-బేన్. రైలు రవాణాను కౌంటీలు నిర్వహిస్తాయి. టికెట్ వ్యవస్థ బస్సు రవాణాలోనే కలిసి ఉంటుంది. ఓస్లోలో ఈ రెండు వ్యవస్థలు ప్రజా రవాణా వ్యవస్థకు వెన్నెముకగా నిలిచాయి. ఓస్లోలో ప్రజా రవాణా వాటా (20%) అత్యధికం. రైల్వేలోని స్థానిక రైళ్లను NSB నిర్వహిస్తుంది, కానీ నెలవారీ పాస్‌లు స్థానిక రవాణా టికెట్ వ్యవస్థ లోనే భాగంగా ఉంటాయి.

2007 లో రైలు రవాణా ద్వారా 10.1 కోట్ల మంది ప్రయాణికులను 49.0 కోట్ల ప్రయాణీక-కిలోమీటర్ల దూరం రవాణా చేశారు. 

## రోడ్డు రవాణా
నార్వేలో 92,946 కిలోమీటర్ల , దీనిలో  పక్కా రోడ్లు,  మోటార్‌వేలు. రోడ్డు మార్గాలు జాతీయ, కౌంటీ, మునిసిపల్, ప్రైవేట్ అనే నాలుగు అంచెలుగా ఉంటాయి. జాతీయ, ప్రాథమిక కౌంటీ రోడ్లకు సంఖ్యలు ఉంటాయి. అతి ముఖ్యమైన జాతీయ మార్గాలు యూరోపియన్ రూట్ పథకంలో భాగం. రెండు ప్రముఖమైనవి E6 మొత్తం దేశం గుండా ఉత్తరం-దక్షిణంగా వెళుతుండగా, E39 పశ్చిమ తీరాన్ని అనుసరిస్తుంది. ప్రయాణ సమయాన్ని 21 గంటల నుండి తగ్గించే ఉద్దేశంతో E39 తీరప్రాంత రహదారిని మెరుగు పరుస్తున్నారు. కొత్త సొరంగాలు, వంతెనలతో ఇది 2033 నాటికి పూర్తవుతుందని భావిస్తున్నారు. ఇందులో రోగ్‌ఫాస్ట్ అనే  సముద్రపు సొరంగం స్టావంజర్, హౌగేసుండ్‌లను కలుపుతుంది. జాతీయ, కౌంటీ రహదారులను నార్వేజియన్ పబ్లిక్ రోడ్స్ అడ్మినిస్ట్రేషన్ నిర్వహిస్తుంది.
thumb| Gjemnessund వంతెన క్రిస్టియన్‌సండ్ మెయిన్‌ల్యాండ్ కనెక్షన్‌లో భాగం.
అతిపెద్ద నగరాల చుట్టూ మోటార్‌వేలు ఉన్నాయి; అనేక పెద్ద నగరాలు రోడ్లకు ఆర్థిక సహాయం చేయడానికి టోల్ పథకాలను ప్రవేశపెట్టాయి. 2008 లో 130 ఫెర్రీ మార్గాలు పనిచేస్తున్నాయి. వీటిని పబ్లిక్ రోడ్స్ అడ్మినిస్ట్రేషన్‌తో ఒప్పందంపై ప్రైవేట్ కంపెనీలు నిర్వహిస్తున్నాయి. 1970 ల నుండి, ఫ్యోర్డ్‌లను దాటడానికీ, దీవులకు అనుసంధానించడానికీ అవసరమైన అనేక కార్ ఫెర్రీల స్థానంలో ప్రధాన భూభాగానికి అనుసంధించే రోడ్లపై భారీ పెట్టుబడులు పెట్టారు. పన్నుల ద్వారా తగినంత నిధులు సమకూర్నందున ఈ సొరంగాలు, వంతెనలకు ప్రధానంగా టోల్ ఫీజుల ద్వారా నిధులు సమకూరుస్తున్నారు. కొన్ని పర్వత మార్గాల్లో శీతాకాలంలో తీవ్రమైన మంచు తుఫాను సమస్యలు ఉంటాయి కాబట్టి తరచుగా వాటిని మూసివేయాల్సి ఉంటుంది. లేదా మంచును దున్నేసే యంత్రం వెనక ఒక వరుసలో కార్లు నడపాల్సి ఉంటుంది. బాగా మంచు కురిసే పర్వత మార్గాలను శీతాకాలం అంతా మూసివేస్తారు.
thumb| ప్రపంచంలోనే అత్యధిక తలసరి ప్లగ్-ఇన్ ఎలక్ట్రిక్ వాహనాలు నార్వేలో ఉన్నాయి.
2007లో నార్వేలో 2.6 మిలియన్ ఆటోమొబైల్స్ ఉన్నాయి. అంటే ప్రతి 1000 మందికీ 444 వాహనాలు. గత పదేళ్లలో 27% పెరుగుదల జరిగింది. వాహనాల సగటు వయస్సు 10.2 సంవత్సరాలు. రోడ్డు ప్రమాదాల్లో 242 మంది మరణించారు. గ్రీన్‌హౌస్ వాయు ఉద్గారాలలో 20% రోడ్డు రవాణా వలన జరిగాయి. 2007, 2011 మధ్య, కొత్త కార్లలో డీజిల్ కార్లు 70% పైనే ఉన్నాయి. 2015 లో ఇది 40% కి తగ్గింది. ట్రక్కులు 26.4 కోట్ల టన్నుల సరుకును 1500 కోట్ల టన్ను కిలోమీటర్లు రవాణా చేశాయి.

నార్వేలో ప్రపంచంలోనే అత్యధికంగా తలసరి ప్లగ్-ఇన్ ఎలక్ట్రిక్ వాహనాలున్నాయి. ఓస్లోను ప్రపంచ ఎలక్ట్రిక్ వాహనాల రాజధానిగా గుర్తించారు. 2014 మార్చి నాటికి రోడ్లపై నడిచే ప్రతి 100 ప్యాసింజర్ కార్లలో ఒకటి కంటే ఎక్కువ ప్లగ్-ఇన్ ఎలక్ట్రిక్ కారుగా ఉన్న మొదటి దేశంగా నార్వే నిలిచింది. నార్వే ఎలక్ట్రిక్ కార్ల సముదాయం ప్రపంచంలోనే అత్యంత పరిశుభ్రమైన వాటిలో ఒకటి ఎందుకంటే దేశంలో ఉత్పత్తి అయ్యే విద్యుత్‌లో దాదాపు 100% జల విద్యుత్ నుండి వస్తుంది. 2014 డిసెంబరు నాటికి నార్వేలో మొత్తం 43,442 ప్లగ్-ఇన్ ఎలక్ట్రిక్ వాహనాలున్నాయి. వాటిలో దాదాపు 95% పూర్తిగా ఎలక్ట్రిక్ వాహనాలు. నార్వేజియన్ ప్లగ్-ఇన్ ఎలక్ట్రిక్ కార్ల వ్యాపారానికి కొత్త కార్ల అమ్మకాలలో ప్రపంచంలోనే అత్యధిక మార్కెట్ వాటా ఉంది. 2013 లో ఈ వాటా 5.6% కాగా, 2014 లో ఇది 12.5%.

వర్గం:నార్వే


## జల రవాణా
thumb| హోనింగ్స్‌వాగ్‌లోని ధాన్యం గోదాం (గ్రెయిన్ సైలో)
thumb| విదేశాలలో పనిచేసే అనేక నార్వేజియన్ నౌకలలో BW ''ఫ్యోర్డ్'' ఒకటి.
తీరప్రాంత మౌలిక సదుపాయాలను నార్వేజియన్ కోస్టల్ అడ్మినిస్ట్రేషన్ నిర్వహిస్తుంది, ఓడరేవులను మునిసిపాలిటీలు నిర్వహిస్తాయి. నార్వేలో  తీరప్రాంతం, 4,00,000 విశ్రాంతి నౌకలు, 715 వాణిజ్య నౌకలు ఉన్నాయి.

### వాణిజ్య నౌకాయానం
2007 లో నార్వే ఐదవ అతిపెద్ద నౌకా యాజమాన్య దేశంగా ఉంది. ప్రపంచ నౌకాదళంలో దీనికి 5% వాటా ఉంది; నార్వే తన జెండా కింద 15 మిలియన్ డెడ్ వెయిట్ టన్నుల ఓడలున్నాయి. ప్రభుత్వం నార్వేజియన్ షిప్ రిజిస్టర్ కింద  నార్వేజియన్ ఇంటర్నేషనల్ షిప్ రిజిస్టర్ (NIS) అనే అంతర్గత రిజిస్టర్‌ను సృష్టించింది; వీటిలో సిబ్బంది నార్వేజియన్లే ఉండాల్సిన అవసరం లేదు.

### పడవలు
ఫ్యోర్డ్స్ లలో కార్ ఫెర్రీలే కీలకమైన లింకులు. నార్వేలో వందకు పైగా కార్ ఫెర్రీ కనెక్షన్లు ఉన్నాయి. అనేక ప్రదేశాలలో ఫాస్ట్ ప్యాసింజర్ ఫెర్రీలు నడుస్తాయి. ఇక్కడ ఫ్యోర్డ్‌లు, దీవులకు రోడ్ల కంటే జలమార్గాల ద్వారానే తవరగా చేరుకోవచ్చు. కొన్ని చిన్న దీవులకు నీటి బస్సులు సేవలు అందిస్తాయి. 2007 లో ఓడల ద్వారా జరిగే ప్రజా రవాణాలో 80 లక్షల మంది ప్రయాణికులు 27.3 కోట్ల ప్రయాణీక కిలోమీటర్ల రవాణా జరిగింది.

నార్వేలో జలవిద్యుత్ అధిక మొత్తంలో ఉన్నందున, అనేక మార్గాల్లో బ్యాటరీ-విద్యుత్ ఫెర్రీలను ప్రవేశపెట్టారు. సీమెన్స్, బెలోనా ఫౌండేషన్ చేసిన అధ్యయనంలో, 112 ఫెర్రీ మార్గాల్లో నడిచే 180 ఫెర్రీలలో 127 ఫెర్రీలను పూర్తిగా విద్యుత్ లేదా హైబ్రిడ్ ఫెర్రీలతో మార్చవచ్చని గుర్తించారు.

కోస్టల్ ఎక్స్‌ప్రెస్ (హర్టిగ్రూటెన్ అని పిలుస్తారు) బెర్గెన్ నుండి కిర్కెనెస్‌కు రోజువారీ క్రూయిజ్ ఫెర్రీలను నడుపుతుంది. ఇది 35 ఓడరేవులకు వెళ్తుంది. కార్లను మోసుకెళ్ళే క్రూయిజ్ ఫెర్రీలు దక్షిణ నార్వే నుండి డెన్మార్క్, జర్మనీ, స్వీడన్‌లకు నడుస్తాయి.

### పైప్‌లైన్లు
నార్వేజియన్ ఖండాంతర షెల్ఫ్‌లోని పెట్రోలియం, సహజ వాయువులను పైప్‌లైన్‌ల ద్వారా నార్వే ప్రధాన భూభాగానికీ, ఇతర యూరోపియన్ దేశాలలోని ప్రాసెసింగ్ ప్లాంట్లకూ రవాణా చేస్తారు. ఈ పైపులైన్ల మొత్తం పొడవు . ప్రభుత్వ యాజమాన్యంలోని గాస్కో సహజ వాయువు పైప్‌లైన్‌లను నిర్వహిస్తుంది; 2006లో, 88 బిలియన్ క్యూబిక్ మీటర్ల గ్యాసును రవాణా చేసారు. ఇది మొత్తం ఐరోపా వినియోగంలో 15%.

## ఇవి కూడా చూడండి

* ఫ్యోర్డ్

## మూలాలు